text:
(ElPais) – E mayornan di Demetrio Papadimitriu, ministro di Presidencia di Panama bao mandato di presidente Ricardo Martinelli (2009-2014), a move 16 miyon dollar pa Andorra, un pais di 78.264 habitante entre Spaña y Francia unda te aña pasa secreto bancario tabata vigente.
María Bagatelas Papadimitriu y Diamantis, a fayece, tabata maneha e suma aki entre 2010 y 2014 mediante un sistema di 45 cuenta na Banca Privada d’Andorra (BPA) y Credit Andorra, segun un informe no emiti di e Unitat d’Intelligència Financera d’Andorra (UIFAND).
A traves di e set up aki, e pareha a cobra 5,5 miyon dollar di tres empresa constructor cu negoshi y interes na Panama.
Asina e pareha Papadimitriu a ricibi cinco miyon dollar di e empresa Constructora Panacol de Panama. E placa a yega na december 2012 na un cuenta di cifra so, na Crèdit Andorrà. Ta trata di un sistema concebi pa garantisa confidencialidad cu ta impedi hasta e empleadonan di e banco conoce e identidad di e cliente. E corant El Pais a trata sin exito di haya e version di banda di e empresa Constructora Panacol.
Den otro asunto, e presidente di e empresa di Costa Rica Constructora Meco, Carlos Cerdas Araya, a transferi na januari 2011 na e pareha 199.972 dollar na un di nan 40 cuentanan na Crèdit Andorrà.
Constructora Meco ta un di e shete contratistanan investiga pa nan presunto vinculacion cu e asina yama caso Blue Apple, cu ta trata di un plan di soborno a cambio di e otorgamento di obranan publico na Panama. E empresanan bao sospecho a ricibi contractonan miyonario durante gobierno di Martinelli, segun e corant La Prensa.
Constructora Meco a indica na El Pais cu no ta existi un acusacion formal di fiscalia di Panama contra e empresa relaciona cu Blue Apple pero ta admiti cu nan a entrega na procurador general di e pais aki informacion “pa aclara e caso.”
E investigacion a duna cu e pareha a cobra di companianan manera Constructora Internacional del Sur, Monterde NG Power, Inversiones del Cono Sur, y varios mas.
E investigadonan a sigura cu e tata di e ex ministro di presidencia tabata controla 133 compania Panameño. Hunto cu su esposa el a haya varios transferencia di Meinl Bank, un entidad financiero di Antigua y Barbuda utilisa pa e empresa constructor Brasileño Odebrecht, pa paga sobornona funcionario halto, presidente y prome ministro di como 12 pais na America Latino a cambio di otorga obranan publico di gran magnitud.
Gobierno di Andorra a anula secreto bancario aña pasa. Autoridadnan di e pais aki a interveni na maart 2015 na Banca Privada d’Andorra pa un presunto caso di labamento di capital. E doñonan di e entidad, cu a yega na tin 9.000 cliente y un volumen di negoshi di 8.000 miyon euro, ta nenga e acusacionnan.


c: text/html

text:
Joran van der Sloot
Joran Andreas Petrus van der Sloot a nace na Arnhem, Hulanda riba 6 di augustus 1987. E ta un Hulandes cu te dia di djawe ta e sospecho principal di e caso di Natalee Holloway, un señorita cu ta di Merca. E tin famia Rubiano na Aruba, su tata tawata tin como carera di abogado y e tawata e defensor di su yiu durante e trali di e caso di Natalee Holloway.
Kontenido
Morto di Stephany Tatiana Flores Ramirez[editá | editá fuente]
Riba 2 di juni 2010, Van der Sloot ta den detencion riba e caso di un Peruano cu e ta wordo sospecha di a mata na Peru.[1] Segun informacion oficial Van der Sloot lo a asesin'e riba 30 di mei 2010. A bin asina cu e trahado di hotel a haya e klepchinan mancha cu sanger. Nan a par'e na e frontera di Chile, aworaki e ta den embahada Hulandes pa sa kico lo ta su destinacion. Ta trata di asesinato di yiu muher di 21 aña di e comerciante y piloto di auto di careda Ricardo Flores. E mucha muher Stephany Tatiana Flores-Ramirez, nan a hay'e morto den hotel TAC, na Miraflores, cerca di Lima, Peru. El a wordo bati y maltrata. Aparentemente e no a hinc'e. Varios corant Peruano a indica cu van der Sloot ta e sospechoso principal, pasobra e camber di hotel unda nan a haya e curpa riba diaranson mainta ta registra na su nomber . Trahadonan di e hotel a declara tambe na polis cu durante weekend nan a wak Joran cu e juffrouw aki. Polis Nacional di Peru a descarta e posibilidad cu el a secuestr'e, despues cu su mayornan a reporta su disparcion for di diabierna pasa. Polis a yega na e conclusion aki, despues cu nan a combersa cu algun bisiña di 'pasaje Jorga Chavez', den distrito Surco, unda nan a haya e pickup di Stephany bandona. E hendenan di e bario a bisa cu tur siman Stephany tawata haci bishita eynan, unda cu e tawata busca un hoben cu lo por tawata su pareha. E informacion aki a duna polis e indicacion cu casi sigur e mucha muher tabata cu e persona aki, considerando e hecho cu mesun dia di su disparcion, Stephany tawatin un discusion pisa cu su tata.
Polis tin prueba[editá | editá fuente]
Esnan di inmigracion na prome instante a bisa cu no tin un ordo internacional pa captura di Van der Sloot, pero tin si un alerta manda pa Chile[2] , pa nan no permiti Joran scapa over di nan frontera. E pensamento ta cu Joran por purba yega Argentina, unda den pasado hopi “criminal” grandi di Di Dos Guera Mundial a bay busca refugio eynan. Sinembargo hefe di Asunto Consular di embahada Hulandes, Bengt Loosdrecht ,a bisa cu Interpol si a pone un ordo internacional di detencion riba cabes di Van der Sloot. Tata di e mucha muhe den un entrevista cu CNN a bisa cu den e pickup di su yiu muher, pildonan di Ecstasy a wordo haya, cu cual Joran intencionalmente a droga Stephany, pero e version aki no a wordo confirma pa polis Peruano. Polis ta bisa, cu basa riba evidencia, nan ta convenci cu e crimen a wordo cometi riba diadomingo, 30 di mei 2010. Esaki ta exactamente cinco aña despues cu Natalee Holloway a disparce for di mapa na Aruba. Te cu ayeranochi, ainda no a haya indicacion si acaso e autopsia practica riba e victima a keda cla. Pues e causa di morto exactamente no ta conoci.
Aruba[editá | editá fuente]
Corantnan grandi di e pais a saca paginanan grandi atardi riba e caso aki. Hasta Hulanda a pone hopi atencion riba e noticia aki.Varios persona a comenta, cu si acaso e polisnan di Aruba a haci nan trabou corectamente e tempo aya, kisas Joran lo tawata den prison y nunca lo no a topa Stephany, y e dama hoben lo a keda bibo ainda. Peru ta bisa cu nan tin evidencia incriminatorio di su envolvimento den e caso di Hotel TAC. Esaki ta inclui declaracion di un empleado di Hotel kende a mira Joran drenta cu Stephany pa 5:00 a.m. den e Hotel. Tambe nan tin declaracion di un otro stranhero cu tabata den e Hotel cu a mustra mesun cos. Y tambe tin videotape di Casino Atlantic City, y videotape di e Hotel TAC mes, unda bo ta mira nan dos hunto. E investigacion ta birando pisa, pasobra nan no por haya e curpa di e señorita aki cual ta haci cu no tin caso y validez. Ministerio Publico di Aruba a mustra, cu nan ta disponibel pa suministra autoridad Peruano cu cualke informacion cu nan ta desea riba e asunto. Pero mirando e protocolnan internacional, esaki lo ta bayendo via Den Haag, como cu ya caba Lima a pidi Hulanda pa haya informacion di Joran.
Cargonan federal[editá | editá fuente]
Fiscal pa Distrito Nort di Alabama ta acusa van der Sloot di extorsion y “wire fraud”, bisando cu Joran a priminti informacion riba paradero di Natallee Holloway a cambio di $250,000.[3]
Fiscal Joyce White Vance a bisa cu riba of rond di 10 di mei van der Sloot a laga un persona transfer $15,000 for di un banco na Birmingham pa un banco na Hulanda. Esaki mester tabata un pago parcial. E fiscal a splica cu van der Sloot a priminti di bisa e sitio unda cu e restonan di Holloway ta na Aruba y informacion encuanto e circunstancianan di su morto despues cu e ricibi e $250,000 completo.
Joran a confesa[editá | editá fuente]
Dialuna den e oranan laat di anochi mundo a bin haya sa e noticia cu Joran van der Sloot a confensa di a mata Stephany Flores door cu e la bay coba den Joran su laptop y a bin haya sa informacion relaciona cu e caso di Natalee Holloway. Joran a confesa n'e recherche di Lima cu e lo a batie, paso el a rabia y a perde cabes ya cu el a bay coba den su bida personal. Ta papia cu posiblemente e lo tabata tin informacion confidencial di e caso di Natalee Holloway den su latop. Den su rabia Joran a kibra e nek di Stephany, despues cu Joran a bay bebe un koffie. Polis tambe a menciona cu Joran no tabata kier a separa di su laptop riba caminda pa Lima for di Chile. Joran van der Sloot ta cera na e di 7 piso di e prizon na Lima. E ta ricibi tres cuminda cayente pa dia. Consulado di Hulanda na Lima a bisa cu nan lo brinda e hoben Hulandes cu asistencia consular cu ta encera bishita ocasional durante su encarcelacion. Tambe nan lo percura cu e ta wordo trata husto y decente, mescos cu tur otro detenido. Segun e Consulado di Hulanda na Peru, ya caba gobierno Peruano a sigura nan via canalnan diplomatico cu nan a tuma e caso aki masha na serio y lo trata e detenido Hulandes cu tur respet necesario. “Mundo ta siguiendo e caso aki masha di cerca”, asina un vocero di Gobierno a admiti na Consul di Hulanda.
Mester bisa cu Joran van der Sloot no ta e unico Hulandes cera na Peru. E ta e di 11 Hulandes cera den prizon na Peru, di cual mayoria di nan ta sintando un castigo relaciona cu e ley di droga.
Diasabra ultimo Joran van der Sloot a papia cu su mama na telefon. No ta hopi sigur ainda si su mama, Anita van der Sloot, lo biaha pa Peru. Joran tin dos ruman homber mas.
Joran van der Sloot a cay cera siman pasa y un hues ya a prolonga su detencion cu por lo menos 7 dia mas. Si acaso un Corte husga e acusado di homicidio, e lo por haya un castigo di 35 aña di prizon. Presidente di Peru, Alan Garcia, a bisa prensa diabierna ultimo cu e lo no extradite Joran van der Sloot pa ningun caminda, ni tampoco pa Merca, prome cu e wordo husga pa e delito serio cu e ta wordo acusa di dje na Peru mes.
Tata di Stephanny ta duna declaracion[editá | editá fuente]
E tata di e victima asesina peruano, Stephany Flores ayera a reuni cu un hues pa duna un declaracion oficial, asina famianan a bisa CNN. Joran ta nenga su mesun oportunidad pa duna hues un declaracion. Ricardo Flores lo mester a reuni cu Hues Carlos Morales Cordova, kende awor ta encarga cu e caso. Como e hues cu lo presidi e caso, e tin e deber, e persona mas importante pa busca factor y ta recibiendo declaracion for di otro testigo potencial tambe. For di su parti, Van Der Sloot ta purbando pa retrasa e proceso legal door di apela incarceracion y purba pa nulifica e confesion cu el a duna. Un hues, ya caba a nenga su reclamo, pero e abogado di Van Der Sloot a bisa cu su cliente imediatamente lo apela e sentencia y bringa , si ta necesario te na e Corte Supremo Peruano y cortenan internacional,si ta necesario.[4].
Corte di Alabama ta dicta[editá | editá fuente]
A sali publica cu na corte di Alabama a bisa cu Joran van der Sloot a pidi $250 mil dollar na e famia di Natalee Holloway a cambio di informacion tocante e paradero di e hoben. Wel esaki no ta nada nobo na Aruba, pero awor un hurado di Alabama, a acusa ayera Joran Van der Sloot, sospechoso di a mata Stephany Flores, di fraude electronico y extorsion, segun e departamento di husticia Mericano. Segun e acusacion, Van der Sloot a logra un transferencia di $15 mil dollar for di Beth Twitty, mama di Natalee riba su cuenta na Hulanda y otro suma di $10 mil dollar pa un abogado na New York cu lo a trece e placa Aruba. “Un bes identifica e curpa, Beth Twitty lo mester a pag'e $225 mil dollar na Van der Sloot”, e Departamento di Husticia a indica. Segun e corant Peru 21, FBI, cu lo a graba un encuentro na Aruba durante cual Joran a acepta e suma di $10 mil dollar a wordo critica masha hopi mes pa e hecho cu nan no a detene na momento cu e agentenan conhuntamente cu e autoridadnan di Aruba tabata tin e oportunidad di hacie.[5]
E chick di Joran[editá | editá fuente]
E programa popular di ABC News, esta “20/20” a haci entrevista cu Melody Granadillo, como cu den pasado e tabata e ‘chick’ di Joran van der Sloot, y cu e tin ainda un dagboek for di e epoca ey. Nan tabata gay cu chick, cual a dura shete luna. E periodista Chris Cuomo a haya sa, con e Joran di antes tabata ful un otro persona compara cu loke awor mundo conoce. Melody a indica cu Joran a manda pidi placa, via SMS, esta $200 pa asina e sali for di Peru. Joran a tawata hunga poker masha hopi mes. Segun Melody, e ta kere cu si acaso nan a keda hunto, kisas Joran lo no a bay den direccion robes. El a mira con Joran a cambia, aunke e mes conoce como un “otro persona”. E mama di Joran van der Sloot, esta Anita, tambe a manda un e-mail pa Melody, den cual e ta mustra cu keto bay e ta kere cu su yiu homber ta inocente. Aki e ta insisti cu Joran “no ta un asesino”. Publicamente Anita no a papia desde cu su yiu a wordo aresta na Peru. PeroABC News a haya e e-mail aki. Den esaki, e ta splica cu e no ta duna ningun medio di prensa Mericano un entrevista, pasobra e no ta confia nan. E ta pidi Melody pa keda safe y haci oracion pa Joran. E ta bisa cu e no ta e monster cu nan kier pa mundo mira. E ta kere cu Joran ta traumatisa, deprimi, y tin un adiccion. Mientras cu Joran a duna un detaye extenso na Polis Peruano di loke el a haci cu Stephany, con el a chok'e pa 1 minuut largo, y tambe con el a tapa su cara cu su mesun poloshirt, pa e stop di hala rosea.[6]
Ex-abogado di Micheal Jackson[editá | editá fuente]
Joe Tacopina ta rumbo pa Lima, asina e corant di mas grandi na Lima "El Comercio" a publica diasabra mainta. E abogado Peruano di Joran; Pablo Altez Navarro a indica cu e ex-abogado di Micheal Jackson lo yega Lima diahuebs 15 di juli 2010, pa tuma over e defensa di Joran v/d Sloot cual ta acusa di a mata e hoben di 21 aña Stephany Flores. Segun e Tacopina ta di opinion cu un di tres persona lo a mata Stephany Flores y ta ademas cuestiona e proceso penal contra Joran v/d Sloot. Tacopina lo ta un di e dos abogadonan stranhero. E abogado Peruano di Joran a declara cu su cliente ta hopi mas trankil cu e prome dianan cera den prizon y no tin falta di cuminda.[7]
Beth Twitty[editá | editá fuente]
Peter de Vries y Beth Twitty a purba drenta prizon Castro-Castro cu camara scondi, pero a keda deteni y expulsa for di e centro coreccional. Nan a sigui awor pa Aruba na unda kier traha un programa di television relaciona cu desaparicion di Natalee Holloway.[8]
Kehamento contra Peter R. de Vries[editá | editá fuente]
E abogado di Joran van der Sloot ta bay entrega un keho oficial na Peru contra e periodista Peter R. de Vries. Asina e abogado Maximo Altez a laga sa dialuna. De Vries a haci su mes culpabel di soborno di e director di e prizon Peruano caminda Van der Sloot ta cera, segun e abogado Altez. Peter R. de Vries, hunto cu Beth Twitty, mama di Natalee Holloway, recientemente a logra drenta prizon Castro Castro y cu camara scondi den oficina di e director, a logra papia cu e detenido sin cu e tabata sa cu nan tabata grab'e. Eynan Twitty a papia cu Van der Sloot den e oficina di e director, mientras cu de Vries tabata den un otro oficina ta scucha e combersacion via un telefon. Van der Sloot tambe a entrega keho contra Twitty y e director di e prizon. E periodista a para riba cu “no tin niun corupcion. Ningun cen, ningun peso, nada, nul coma nul, a paga pa a drenta e prizon.” E periodista ta considera tuma pasonan hudicial contra e abogado Altez, si su ponencianan no wordo tuma.[9]
Fuente[editá | editá fuente]
- ↑ "Suspect in Peru woman's slaying arrested in Chile, police say". CNN. 3 June 2010. http://edition.cnn.com/2010/CRIME/06/03/peru.murder.case/index.html. Retrieved 3 June 2010.
- ↑ . http://www.diario.aw/2010/06/joran-sospechoso-den-caso-di-asesinato-na-peru/=Diario. Retrieved 3 June 2010.
- ↑ http://www.24ora.com/internacional-mainmenu-6/18336-cargonan-federal-contra-joran-na-merca.html#comments
- ↑ http://solodipueblo.com/?p=1303
- ↑ http://www.diario.aw/2010/07/joran-van-der-sloot-acusa-di-fraude-y-extorsion/
- ↑ http://www.diario.aw/2010/06/ex-chick-a-mustra-cu-antes-joran-tabata-%E2%80%9Casombroso-y-romantico%E2%80%9D/
- ↑ http://www.24ora.com/internacional-mainmenu-6/19582-ex-abogado-di-micheal-jackson-rumbo-pa-lima-pa-defense-joran-vd-sloot.html#comments
- ↑ http://www.24ora.com/local-mainmenu-5/22120-beth-twitty-a-yega-aruba-pa-otro-grabacion.html
- ↑ http://www.24ora.com/internacional-mainmenu-6/24023-joran-van-der-sloot-ta-entrega-keho-contra-peter-r-de-vries.html

robotstxt: allowed

filter: keep


text:
Sr. Hubert Dirks a reuni cu Minister di Labor y Asuntonan Social ariba puntonan di atencion tanto ariba asuntonan laboral y asuntonan social.
FTA ta di opinion cu mester bin mas inspeccion. Por bin cu yen di ley, pero sin inspeccion y sin multa, e violacion ta continua. Esey ta conta pa tur sector, pero sigur den sector laboral ainda tin hopi violacion di ley. Ta spera cu inspeccion di tin trahado cu ta wordo abusa, y unda cu e ley no ta wordo cumpli, unda cu e trahado ta wordo explota, no solamente e trahado local sino e stranhero tambe.
Awor aki lo ta un oportunidad asina sr. Hubert Croes a expresa, caminda cu en berdad inspeccion lo mester haya prioridad, pa e ley lo por traha, anto esun cu lo bin na Aruba, lo tin el chance di haya miho producto turistico y mas calidad di bida pa loke ta trata di e trahado tambe. Ilegalidad mester wordo para, y despues di esey si inspeccion ta haya mas espacio e ora FTA lo por considera algun cambio, pero awor aki e ley ta suficientemente bon, aunke no tin espacio pa bin cu mehoracion, pero si tuma luga un inspeccion, manera mester ta y multanan duna manera mester ta. Tin hopi coreccion cu lo bay tuma luga, e.o. siguridad na pia di trabao.
Mas aleu Sr. Hubert Croes a papia di e caso di siguridad na pia di trabou, den e caso aki, tanto DTI, Departamento di Salud, si nan ta haci nan control manera mester ta, Brandweer ta haci nan control manera mester ta, sigur lo ta un campo cu lo reduci casonan di AO, accidente na trabou, malesa, etc. Tin caminda pa traha. Nos ARBO Wet, cu foi masha tempo ta tende di dje. Si tin un Ombudsman, e comunidad lo por denuncia un caso no solamente na instancianan concerni, sino cu e propio politico mes lo por traha riba un miho nivel pa loke ta trata respet pa e ley anto cu un moral mas halto. Lider di FTA, Sr. Hubert Dirks, a bisa cu ta tempo pa cumpli cu leynan cu ta poni ariba papel. Ban cumpli cu nan awo!
Ainda tin hopi violacion di e derecho di e trahado na Aruba
Sr. Hubert Dirks a reuni cu Minister di Labor y Asuntonan Social ariba puntonan di atencion tanto ariba asuntonan laboral y asuntonan social.


text:
WASHINGTON, D.C., Merca- E veterano Congresista Mericano, John Conyers, di 88 aña, diamars a anuncia su renuncia inmediato na Congreso. Esaki ta debi cu e ta mei mei di un conducta sexual indebi.
“Mi ta retira awe”, Conyers a afirma, representante Democrata pa Detroit, den un prorgrama na radio. Aki el a gradici “e increibel apoyo y constante” cu el a ricibi a traves di añanan pa parti di su siguidonan, no solamente den su distrito “sino tambe den e pais completo”.
Según informenen, e legislador lo apoya su yiu homber, John Conyers III, pa esaki representa su candidatura pa e asiento, cu su persona a ocupa pa mas di 50 aña, siendo e congresista activo mas veterano.
Varios voz a pidi Conyers pa renuncia despues di e publicacion na final di November di un informe extenso di e website Buzzfeed, caminda ta señala cu e congresista a paga mas di 27 mil dollar como parti di un acuerdo confidencial na un ex empleado di dje, cu tabata afirma cu el a wordo retira pa motibo di a rechasa proposicion sexual.
Conyers, un icono di e movemento pa e derechonan civil cu a cuminsa cu su trabao den Congreso na 1965, a rechasa e acusacionnan den su contra.
Fuente: https://actualidad.rt.com/
Congresista veterano ta anuncia su retiro mei mei di acusacionnan sexual
WASHINGTON, D.C., Merca- E veterano Congresista Mericano, John Conyers, di 88 aña, diamars a anuncia su renuncia inmediato na Congreso. Esaki ta debi cu e ta mei mei di un conducta sexual indebi.


text:
ORANJESTAD – Sindicato di douane SADA lo cuminsa cana e caminda di corte, ya cu e contesta di gobierno cu nan a ricibi diabierna mainta riba nan peticion, no ta cumpli cu e peticion. Asina presidente di e sindicato Eduard Maduro a bisa NoticiaCla diabierna merdia. Maduro a confirma cu enberdad nan a ricibi un contesta di gobierno riba nan peticion, pero cu e carta a yega un dia despues di nan ultimatum di 8 di februari, esta 9 di februari den ora di mainta. Y ora cu nan a ricibi e carta, e contesta no ta cuadra cu loke nan kier a tende. Como tal ta evaluando aworaki pasonan legal, mientras cu nan a confirma cu a bin un invitacion pa sinta cu gobierno diabierna atardi.
COMUNICADO
Mes momento e sindicato a manda un comunicado diahuebs pa stipula nan malcontento riba e forma con nan ta wordo trata. Base di e critica ta cu segun SADA, gobierno no ta tumando nan na serio. “Laga nos cuminsa na bisa cu nos di SADA no kier wordo envolvi den ningun wega politico y mucho menos wordo pinta como ‘muchanan manda’ di ningun partido politico. Nos ta para pa nos miembronan independiente e signatura di e gobierno. Esey nos a bin ta mustra bon cla den e manera cu SADA a opera e ultimo anjanan” e presidente ta bisa den e comunicado.
CONVENANT
Segun Maduro, e convenant ta e resultado di e trabou extensivo di un comishon consisti di DRH, leiding di Douane y SADA, cu a wordo instala por medio di un Ministeriële Beschikking na december 2016. E trabou di e comision a resulta den un acuerdo cu a wordo poni den convenant cu a wordo firma door di e Minister di Finansas anterior, director di Aduana, Landsbemiddelaar I SADA despues di a wordo aproba den ministerraad. “ Nos ta corda cu durante e proceso aki SADA a bai den accion na varios ocasion, na unda cu varios parlamentario di MEP, entrenan sra. Ruiz-Maduro, a expresa nan sosten na nos e tempo ey” Maduro ta sigui bisa.
CARTA
Pa bin bek riba e situacion actual, e sindicato ta bisa cu nan a manda un carta caba dia 5 di januari 2018 na e Minister di Finansas mr. X. Ruiz-Maduro tocante e convenant. “ Lamentablemente nos no haya ningun contesta riba esey, locual nos ta haya un falta di respet na nos miembronan cu nos ta representa. Despues cu e luna di januari a pasa tabata claro cu Land Aruba no cumpli cu e convenant y e derechonan di nos miembronan a keda viola, a jama un reunion dia 1 di februari 2018, cu nos miembronan. Eynan a dicidi di bolbe manda un carta y entrega esey na bestuurkantoor e mesun dia”.
BESTUURSKANTOOR
Na bestuurskantoor e Minister no kier a baha pa tuma e carta pero solamente kier a ricibi e president di sindicato y a nenga di laga otro miembro di bestuur drenta su oficina. E president di sindicato a informa e Minister cu asina p’e no ta un reunion oficial, debi cu no por sinta cu e Minister y su consehero sin bestuur di SADA. E Minister insisiti ja cu ta e ta dicidi I a ignora e peticion di e president di sindicato pa laga sikiera un miembro di bestuur ta presente. Pa sorpresa di president, e Minister a bira sarcastico y a burla di e posicion di sindicato despues di a lesa e carta cu SADA a bin entrega.
Ela bisa, cu si kier bai corte por bai corte numa, pero lo perde. E arogancia y falta di respet aki nos no a conoce di e Minister anterior. Tabata tin desacuerdonan y a jega di bai den accion varios biaha, pero semper e trato tabata cu respet pa otro.
“Nos ta puntra nos mes ta con nos lo wordo trata den añanan benidero cu un Minister cu ta mustra cu e no tin respet pa nos sindicato y asina pa e Cuerpo di Aduana en general. Mas nos ta lamenta locual ta e declaracion di e Minister durante su rueda di prensa tocante e situacion, cual pa SADA tabata completamente fo’i sla. Ta comosifuera e Minister ta kere cu ainda e ta den campaña y no kier atende asuntonan cu ta cay bou di responsabilidad di un minister” e sindicalista ta sigui bisa.
DEADLINE
Pa finaliza mester pone enfasis cu den e carta cu nan a entrega dia 1 februari 2018, no a haci ningun tipo di peticion pa reunion cu dicho mandatario, pero mas bien den e carta nos a bisa e Minister ‘cla I raspa’ cu e deadline pa Land Aruba confirma cu nan lo cumpli cu e convenant ta vence 8 di februari 2018. “Dado caso no bin contesta por escrito, no lo keda nos otro opcion di busca locual ta e derechonan di nos miembronan dilanti mesa berde”. Te ey e carta/comunicado di e sindicato, cu manera indica caba, ta mustra cu e lo bay para dilanti mesa berde.
ORANJESTAD – Diadomingo awor un total di 1132 Venezolano na Aruba tambe por vota pa e eleccion presidencial di e pais andino. Asina e Consul Interino Amabél Lugo a confirma pa NoticiaCla diahuebs. E eleccion presidencial pa e termino 2019-2025 ta tuma lugar dia 20, y esnan cu ta inscribi den e registro Electoral permanente, por vota tambe e ora. Lugo a sigura e portal aki cu e preparativonan pa e proceso electoral ta canando bon.
ORANJESTAD – No tin ningun proceso di amnestia na vigor actualmente. Asina directora di DIMAS Kathy Ruiz Paskel a confirma diahuebs merdia na NoticiaCla. Esaki ta basa riba e fluho di centenares di persona Latino cu a acudi diahuebs mainta tempran na DIMAS keriendo cu nan lo a bin haya amnestia y of asilo politico. Un rumor fuerte cu a circula un dia anterior incorecto tabata informa cu esaki lo tabata e caso.
ORANJESTAD – Durante tratamento di presupuesto di e organo consultativo di Aruba (Raad van Advies) diahuebs mainta (17 mei 2018) Parlamento lo por haya claridad di e status di e asina yama ‘begrotingskamer’, y pa medio di pregunta, confirma si enberdad e begrotingskamer ta bira un hecho e aña aki caba, of cu ta sigui cu CAFT toch despues di 2018, manera cu Hulanda kier haci (pasobra nan no ta contento ainda cu e situacion financiero di pais Aruba). E hecho cu tin un suma di 160 mil florin presupuesta caba den e presupuesto di 2018, ta mustra cu cos ta ‘cla’ pa ‘cuminsa, pues parlamento mester haya claridad diahuebs riba e tema aki.
ORANJESTAD – Un biaha mas un contratista trahando riba e proyecto di Watty Vos Boulevard a causa daño na un cabel principal, causando un storing riba e servicio di internet y cable. Esaki a pone cu for di atardi tempran, varios barrio na Aruba a keda perhudica, sin señal di cable y of internet. Barionan manera Pos Chikito, Sabana Basora, Savaneta, Rooi Koochi, y Brazil a keda afecta. Anochi laat ainda e situacion no a remedia pa e habitantenan aki.
ORANJESTAD— Aruba Tourism Authority (A.T.A.) tabata anfitrion di un grupo di operador di biahe for di Latino America den cuadro di e conferencia LAPMA 2018 y ta satisfecho cu e encuentro. E tipo di encuentronan aki ta forma parti di A.T.A. su vision y plan di maneho pa sigui diversifica nos mercado y acentua e autenticidad di nos producto Aruba. Segun ATA, e participantenan a keda masha impresiona cu e avancenan cu Aruba a conoce na nivel di infrastructura y mercadeo, y tambe ta entusiasma pa loke tin planea den futuro, riba termino corto, mediano y largo.
ORANJESTAD – Director di WEB no ta kere cu asunto di perdemento di coriente ta ‘sosodiendo di mas’. “Mi no ta kere” Luis Oduber a bisa NoticiaCla durante un conferencia di prensa e siman aki. E ta un reaccion riba declaracion di prome minister y alavez minister di energia Evelyn Wever Croes cu a bisa e mesun mainta cu e tambe ta haya cu e situacion ta fastioso. Como tal Wever a bisa cu a pidi un investigacion pa wak kico ta pasando cu e problema di coriente ‘ta birando mucho frecuente”. Oduber a repasa cu ta 3 biaha coriente a bay di e forma ey, esta 2 luna pasa cu un ‘brown out’ y dos aña pasa cu Aruba a conoce su ultimo blackout.


text:
Kralendijk – Ofisina di turismo TCB pa promé biaha ta bai organisá e evento di Miss Tourism Bonaire 2018. E ganador lo bai representá Boneiru den eksterior.
Atardi Di Informashon Tokante Sertifikashon Di Boto A Bai Bon
Kralendijk – Djasabra 7 di aprel e atardi di informashon tokante sertifikashon di boto konforme anekso 6 a tuma lugá. E atardi di informashon aki tabata pa tur doño di boto ku ta ofresé paseo komersial ku un boto mas chikitu ku 24 meter den laman rònt di Boneiru.
Trabounan Pa Drecha Kaminda A Kuminsa Na Kaya Nikiboko Suit
Kralendijk – Djaluna den oranan di mainta a kuminsá ku trabounan pa drecha Kaya Nikiboko Sùit. Di parti di Direktorado di Planifikashon i Desaroyo
Plan Di Proyekto Alkohòl Den Tráfiko
Kralendijk –– For di partisipantenan na e Plan di Proyekto Desaroyo di Talento (TÒP) a sali e inisiativa pa kuminsá ku un kampaña di konsientisashon pa pueblo relashoná ku uso di alkohòl den tráfiko.
Gezaghebber a papia tokante futuro di algaeparc Bonaire
Kralendijk – Djabièrnè último 16 di mart 2018 gezaghebber Rijna a papia ku prof. dr. Rene Wijffels di Universidat di Wageningen i sr Milan Jezic von Gesseneck di ‘OCTA Innovation’ di Union Oropeo tokante futuro di e proyekto AlgaePARC Bonaire.
Treinen Militar Na Diferente Area Aki Na Boneiru
Kralendijk – Entre 10 pa 17 di aprel benidero lo tuma lugá treinen di grupo di militar na Boneiru.
Skol Amplio Papa Cornes Ta Bolbe Gana Diktado Eskolar
Kralendijk - Dia 21 di febrüari último tabata Dia Internashonal di Idioma Materno. Pa e okashon akí Fundashon Akademia Papiamentu den koperashon ku SKAL a organisá un diktado eskolar.
Tayer di introdukshon den kuadro di e método ‘WE CAN Young’
Kralendijk - Dia 15 i 16 di mart departamentu di Salubridat Públiko di Entidat Públiko Boneiru den koperashon ku Movisie di Hulanda a organisá algun tayer den kuadro di e método ‘WE CAN Young.
Torneo Di Warm-Up Di Bolas
Kralendijk – Djabièrnè último diputado enkargá ku deporte sr. James Kroon a hasi e sake di Bola pa e torneo di warm-up di Bolas inisiá.
Kaj Schut, Funshonario di Komunikashon & Krea Fondo, Sea Turtle Conservation Bonaire
KRALENDIJK - Desde 1 di April, Dr. Sue Willis no ta traha mas ku Sea Turtle Conservation Bonaire (STCB). Sue Willis a sirbi komo Kordinador di Proyekto na STCB desde 2012.
BONAIRE: Atvertensha Pa Boto Chikitu
Kralendijk - Havenmeester i KNMI ta konsehá tur piskadó i personanan ku a plania pa subi laman dia 6 i 7 di mart pa nan ta kouteloso debí na e bientu duru i laman brutu.


text:
Dia 12 di desèmber 2003, nos (famia Curiel) a regresá Korsou bek ku un meta ku Papa Dios a plania! E momentu ey mi tabata sa ku Dios tabata tin un plan pero kwa? Awor mi ta mira yen plan maravioso. I bo sa? Tin mas ahinda pa bin.
Esta dushi ta pa biba den Dios su presensia!
Dia 16 desèmber 2003, mi kasa Mark Curiel a tuma e enkargo di dirigí e kor di famia Viviënne Frans & Company. E dia aki nos a kuminsa kanta tur e 9 dianan di misanan di Ourora.
Esaki tabata un plan di Dios: ku awe a pone ku awor nos yunan Elique & Julianne Curiel tambe por kanta pa Papa Dios.
E prome 2 añanan Elique I Julianne no tabata bai tur 9 dianan I nan tabata sinta den banki of bin para huntu ku e kor. Ami ta bisa ku Papa Dios tabata toka nan.
Despues di 2 aña, Elique & Julianne a kuminsa kanta tur 9 dianan. Nan tabata lanta tur e 9 dianan huntu ku nan mama i papa pa huntu komo un famia bai kanta pa Papa Dios.
Esaki tabata otro plan di Dios: UN FAMIA KU TA TOKA I KANTA PA DIOS!
Asinaki nos a pasa 7 aña na Korsou i nos ta selebrá 5 aña ku Elique i Julianne ta kanta TUR 9 dianan di Ourora.
Danki Señor pa tur e bendishonan ku nos a risibí i lo sigui risibí.
Posted with WordPress for BlackBerry.


text:
Den Haag / Willemstad – Entrante 1 di yüli 2018 èks Minister Henk Kamp lo tuma asiento den Kolegio di supervishon finansiero (Cft) pa Kòrsou i Sint Maarten i den Cft pa Boneiru, Sint Eustatius i Saba.
Paisnan den Reino Hulandes i Venezuela negoshando akuerdo formal tokante seramentu di frontera dor di Venezuela
Willemstad - Kontaktonan diplomátiko entre paisnan di reino i Venezuela a sigui den wikènt tokante e akuerdo ku e paisnan ke yega na dje a base di e reunion na Aruba ku a tuma lugá djabièrnè último.
Minister President Rhuggenaath op dienstreis naar Costa Rica.
Willemstad - Op verzoek van de Minister Koenders van Buitenlandse Zaken in Nederland zal op 2 en 3 november Minister President Eugene Rhuggenaath,
Partisipashon di Kòrsou na e di 39 Konferensia General di UNESCO
Willemstad - Dia di 1-14 di novèmber ta tuma lugá e di 39 Konferensia General di UNESCO na Headquarters di Unesco na Paris, Fransia. E Konferensia General aki ta e organó di maneho pa haltu di e organisashon, kaminda tin 195 pais di mundu ku ta miembro.
Promé Minister Rhuggenaath di bishita serka Minister di Defensa i Minister di Asuntunan di Eksterior na Hulanda
Den Haag - Dia 21 di novèmber último Promé Minister Sr. Eugene Rhuggenaath tabata di bishita serka Minister di Defensa i Minister di Asuntunan di Eksterior.
Apertura di Konferensia General di UNESCO na Paris.
Willemstad - Djaluna último a tuma lugá apertura di e 39e Konferensha General di UNESCO kaminda Kòrsou ta partisipando ku su propio delegashon.
“PAR a hasi preguntanan skèrpi durante e promé dia di tratamentu di presupuesto di 2018”
Willemstad - Frakshon di PAR a kuminsá trata presupuesto 2018 di Pais Korsou den komishon sentral di Parlamento di Korsou. Presupuesto ta e di dos lei prinsipal di Kòrsou despues di Areglo di Estado.


text:
Willemstad - Resientemente sr Plet a tuma nota den medionan di komunikashon di un situashon hopi lamentabel kaminda persona nan indokumenta a logra hui for di ‘cellencomplex’ situá na warda di polis na Rio Canario.
Loke a laga sr Plet keda mas sorprendí ta e kantidat di personanan ku e hui. Esaki sigur ta algu di preokupashon. Segun sr Plet a bin ta komprondé ku no ta promé biaha ku ta sosodé ku tin persona ta hui for di lokalidat polisial. Esaki ta hasi e suseso aun mas lamentabel.
Relashoná ku esaki Parlamentario Yael Plet a manda un karta pa Minister di Hustisia ku siguiente preguntanan:
1. Minister ta na altura ku no ta promé biaha persona ta hui for di lokalidat polisial?
2. A laga hasi un investigashon riba huida ku anteriormente a tuma lugá?
3. Kiko a sali afó for di e investigashon?
4. Kiko a hasi e biaha nan anterior pa prevení esaki?
5. Kon e kontrolnan na sel di polis ta hinka den otro?
6. E personanan ku a hui por tin konsekuensia pa nos seguridat den nos komunidat?
7. E sèlnan aki ta apto pa sera hende?
8. Tin rapòrt traha enkuantu di sèlnan na warda di polis?
9. Si tin un rapòrt kiko ta e rekomendashonnan ku tin den e rapòrt?
10. A hasi algu na e rekomendashonnan?
11. Ki maneho lo bai hiba den futuro pa prevení esaki?
12. Na e celencomplex na Rio Canario tin kámara di seguridat rondó di e edifisio?
Parlamentario Yaël Plet lo keda pendiente pa Minister di hustisia su kontestanan.


text:
ORANJESTAD – Diaranson anochi den CDFB na Piedra Plat a tuma lugar e wega tan spera entre SV Britannia Damas Splenda contra e team campeon di Florida Barry University di USA.
Nos mester bisa cu e nivel di wega di e mucha muhernan di Merca ta di un nivel haltisimo.
E wega ta bin caba cu e score di 10-0 pa Barry University. Nos por bisa cu e muchanan di Aruba sigur a haña un experencia grandi midiendo forsa contra un pais cu potencia mundial pa basta anja caba den futbol damas.
Despues di wega e dos teamnan a bin hunto pa combersa y intercambia idea pa un proximo intercambio.


text:
Trending Now
Tempo
Oranjestad
few clouds
26.4 ° C
26.4 °
26.4 °
97 %
11.6kmh
12 %
Sat
28 °
Sun
27 °
Mon
27 °
Tue
27 °
Wed
27 °
Titularnan
Meteo ta emiti alerta pa biento duro
Alerta: un alerta pa bientu duro y lama localmente bruto lo drenta na vigor Meteo ta emiti alerta pa biento duro y lama localmente duro,...
Quadracer a bolter na Ayo y motociclista a keda herida
Diabierna anochi riba caminda pazuid di Ayo Rock Formation un quadracer biniendo di zuid ta perde control y bolter. E manehador a keda basta...
Chauffeur a corta cara seriamente den accidente fuerte na Savaneta
Diabierna anochi riba e caminda patras di Savaneta e pompstation bin ariba a sosode un accidente basta serio cu a laga un persona seriamente...
Polis a detene pareha turista cu a horta na varios negoshi
Diabierna atardi camaranan di siguridad di varios negoshi den renaissance hotel a capta un pareha turista ta horta varios mercancia den e luga. Un...
Den evento ‘Ban Cultiva’ DPL lo kier yega na esunnan cu...
Como un departamento cu ta resulta bou di Ministerio di Asuntonan Social y labor DPL ta bay participa den e proyecto di ban Cultiva...
SADA ainda tin varios punto di preocupacion pa atende cu e...
SADA ta traha hopi profesional pa logra resultadonan satisfactorio sin cu mester tuma accionnan drastico. Nan ta contento cu Minister ta considera Departamento di...
IbiSa lo incentiva actividadnan fisico durante evento ‘Ban Cultiva’
Ministerio di Salubridad Publico tambe ta forma parti di e proyecto 'Ban Cultiva', caminda Contento di forma parti den e proyecto di Ban Cultiva e...
Universidad di Aruba lo cuminsa ofrece estudio di ley part-time
Facultad di Derecho di Universidad di Aruba lo ofrece Part-time bachelor y master Arubaans recht. Entrante september 2018 e Facultad di Derecho di Universidad di...
Resultado di sorteo di number anochi 25 di mei 2018
Lotto cambiando bida ta presenta e resultadonan di Wega di Number y subi website di Lotto riba www.lottoaruba.com. Si bo kier e resultadonan den...
Sicarionan ta tira un mucha di 3 aña mata
INTERNACIONAL TIJUANA, Mexico- E criatura a ricibi al menos 4 tiro den su cabes y su brasanan. Esaki a sosode ora cu un homber a...


text:
Category: Presentacion di buki
The search for Streya
Na biblioteca nan ta hopi contento y impresiona cu un buki nobo pa mucha di escritora y blogger Sra. Tina Causey-Bislick titula ‘The search for Streya’. Sra. Tina Causey-Bislick ta un escritora bon conoci caba pero esaki ta su prome buki pa mucha. Ilustracion sumamente colorido ta di artista visual y diseñadora, Vanessa Paulina. Esaki […]
Caribbean Crossroads
This Thursday evening you are invited to the Book launch of ‘Caribbean Crossroads’ by Charles Croes which takes places in the garden of department Arubiana/Caribiana of Biblioteca Nacional Aruba at Bachstraat 5. Doors open at 19:30 PM. ‘Caribbean Crossroads’ is a Caribbean novel about the journey of a young boy named Chen from the outback’s […]
Cruz cora cu buki conmemorativo
Awe Cendrik v.d. Linden, boluntario di Cruz Cora, a bishita directora di Biblioteca Nacional Aruba, sra. Astrid Britten pa entrega buki di historia di Cruz Cora. Cendrik a entrega dos buki y un moneda special. Ta trata di ‘Here to help: 150 years Netherlands Red Cross’ skirbi pa Margot van Kooten y ‘Hier om te […]
De kolibrie op de rots
Biblioteca Nacional Aruba a ricibi un ehemplar di e publicacion mas recien di sr. Evert Bongers titula ‘De kolibrie op de rots’. E presentacion a tuma lugar siman pasa y dos colega di Dept. Arubiana tabata presente. Sra. Des Croes, hefe di Dept. Arubiana por a ricibi un ehemplar pa e coleccion nacional. Y pronto […]
20 Buki nobo pa Mucha y Hoben
Proyecto Idioma di Departamento di Enseñansa tin e sumo placer di participa cu tin no 1, ni 2, pero 20 titulo di ficcion nobo na Papiamento pa nos muchanan y hobennan. A traha e bukinan aki principalmente pa uzo na scol y cu grupo meta hopi varia den mente. Tin titulo pa klas 2 di […]
De Griezelkriebel
Autor y ilustrador di buki pa mucha, sra Irmgard Frans, a bishita directora di Biblioteca Nacional Aruba pa entrega su ultimo publicacion. Irmgard a skirbi diferente buki pa mucha y ta sumamente orguyoso pa contribui na e Festival di Buki pa Mucha cu su storianan nobo. Irmgard a skirbi un buki titula ‘De Griezelkriebel’ y […]
A sense of belonging
Sr. Artwell Cain a duna directora di Biblioteca Nacional Aruba algun ehemplar di su publicacion ‘A sense of belonging’. Tanto pa e circulacion di biblioteca publico como pa e coleccion nacional. Esaki ta un coleccion di 39 entrevista cu habitantenan di Aruba, principalmente di San Nicolas, tocante nan experencia di identidad. E publicacion ta stimula […]
‘Rendezvous’ y ‘Mi tin dos: buki di poesia’
Reginald de Palm, poeta local, ta skirbi poema y tambe storianan cortico. Reginald a publica dos buki poesia. E ultimo publicacion di e poeta y escritor ta un compilacion di algun storia cortico titula ‘Rendezvous in San Nicolas: short stories’. Reginald ta presenta e obra aki diasabra dia 26 di augustus durante un evento organisa […]
Ami sin cancer
Sr. Romulo Fingal ta presenta su buki ‘Ami sin cancer’ na Biblioteca Nacional Aruba, den hardin di Arubiana/Caribiana na Bachstraat 5. E presentacion ta tuma lugar dia 22 di augustus y ta cuminsa 7or y mey. Publico ta bon bini pa scucha Sr. Fingal su storia y experencia personal y haci pregunta. Sr. Romulo Fingal […]
To fail or succeed is a choice
Biblioteca Nacional Aruba ta organisa un presentacion di buki di e autor y deportista profesional Jerry Morris. Jerry Morris ta un campion den Muay Thai boxing y den Shidokan karate. El a nace na Aruba y ta biba na Hulanda. Cu mucho gusto e ta comparti su storia cu nos publico local titula ‘To fail […]
Recent Posts
Orario Biblioteca Nacional Aruba
Oranjestad
Dialuna, diaranson y diabierna 08:00-19:00
Diamars y diahuebs 08:00-17:00
Dept. Arubiana
Dialuna, diaranson y diabierna 08:00-19:00
Diamars y diahuebs 08:00-17:00
San Nicolas
Dialuna, diaranson y diabierna 08:00-17:00
Diamars y diahuebs 08:00-19:00